HRVATSKO NARODNO KAZALIŠTE U ZAGREBU

**RAZDJEL: MINISTARSTVO KULTURE**

**GLAVA: 055 HRVATSKO NARODNO KAZALIŠTE U ZAGREBU**

**RKP: 25878**

**ŠIFRA DJELATNOSTI: 9001**

**ADRESA SJEDIŠTA: TRG REPUBLIKE HRVATSKE 15, ZAGREB**

BILJEŠKE UZ FINANCIJSKE IZVJEŠTAJE ZA RAZDOBLJE

1. SIJEČNJA – 31. PROSINCA 2022.

# Zakonski okvir

* Zakon o proračunu
* Zakon o izvršavanju Državnog proračuna Republike Hrvatske
* Pravilnik o proračunskom računovodstvu i računskom planu
* Pravilnik o financijskom izvještavanju u proračunskom računovodstvu
* Pravilnik o proračunskim klasifikacijama
* Uredbi o računovodstvu proračuna

Izvještaj o prihodima i rashodima, primicima i izdacima sastavljen je za razdoblje 1. siječnja do 31. prosinca 2022. Podaci za popunjavanje financijskih izvještaja dobivaju se iz Glavne knjige Hrvatskog narodnog kazališta koju informatički podržava Konto sustav.

U 2022. godini su izvedene premijerne predstave:

**Drama**:

27. veljače 2022. Ksenija Zec ZAGRLJAJI

11. ožujka 2022. Maja Lunde POVIJEST PČELA

18. svibnja 2022. Ugo Betti ZLOČIN NA KOZJEM OTOKU

15. lipnja 2022. Bobo Jelčić SORRY

26. lipnja 2022. Miranda Hill PREDSTAVA ZA ŽIVE U DOBA IZUMIRANJA

8. listopada 2022. Jean – Baptiste Poquelin Molière DON JUAN

9. prosinca 2022. Marina Vujčić PLODNA VODA

**Opera:**

Giuseppe Verdi, TRAVIATA: Premijera: 21. travnja 2022.

Giacomo Puccini, TOSCA: Premijera: 27. svibnja 2022.

Giuseppe Verdi, NABUCCO: Premijera: 28. listopada 2022.

Johann Strauss ml., ŠIŠMIŠ: Premijera: 29. prosinca 2022.

**Balet:**

19.2.2022.          Giselle

25.6.2022.          Gospođa Bovary

Na dan 31.12.2022. HNK ima 467 zaposlenih.

**OBRAZLOŽENJE UZ OBRAZAC OBVEZE**

**Bilješka br. 1.**

VOO1 Stanje obveza na početku izvještajnog razdoblja 7.391.153,71 kn.

VOO6 Stanje obveza na kraju izvještajnog razdoblja 13.398.354,27 kn.

VOO9 Stanje nedospjelih obveza 13.398.354,27 kn.

Nedospjele obveze su zaprimljeni računi za mjesec prosinac 2022. s valutom plaćanja u siječnju 2023. Računi se odnose na režijske troškove : plin , struju , vodu; nabavljeni materijal za predstave , materijal za higijenske potrepštine. Elaborat za održavanje zgrade HNK , harfa – instrument za koje trebamo dobiti povrat sredstava od Ministarstva kulture.

|  |  |  |
| --- | --- | --- |
| VOO1 | VOO9 | INDEKS |
| Stanje obveza 01.01.2022. | Stanje obveza na kraju izvještajnog razdoblja |   |
| 7.391.153,71 kn | 13.398.354,27 kn |  181,28 |

Obveze u 2022. godini su porasle u odnosu na obveze s početka izvještajnog razdoblja radi ulaganja u nefinancijsku imovinu za koju HNK treba dobiti povrat sredstava od Ministarstva kulture i medija po ZNS-ovima. Zbog povećanja cijene energenata , povećane su obveze na kraju izvještajnog razdoblja koje dospijevaju na naplatu u veljači 2023.

Obveze za rashode poslovanja u iznosu od 10.476.355,58 kn.

Obveze za nabavu nefinancijske imovine 2.921.998,69 kn.

Svi računi te obveze za zaposlene i za vanjske suradnike u cijelosti su podmireni tijekom mjeseca siječanja 2023. po dospijeću.

**OBRAZLOŽENJE UZ OBRAZAC PR-RAS**

**Bilješka br. 2. Prihodi poslovanja (u kn)**

|  |  |  |  |  |
| --- | --- | --- | --- | --- |
| RAZRED | NAZIV | 2021 | 2022 | INDEKS |
| 6 | PRIHODI POSLOVANJA  | 101.781.401,00 | 134.417.218,30 | 132,10 |
| 63 | Pomoći iz inozemstva i od subjekata unutar općeg proračuna  | 45.572.963,00 | 63.626.917,20 | 139,60 |

Ukupni prihodi u 2022. godini su ostvareni u iznosu od 134.417.218,30 kn, odnosno za 32 % više od prethodne godine.

Pomoći iz inozemstva i od subjekata unutar općeg proračuna su u 2022. godini veći od prethodne godine gotovo 40 %., najvećim djelom radi kapitalnih pomoći po EU projektu kojih nije bilo tijekom 2021. godine ali i zbog podmirenja obveze Grada Zagreba za 2021. u iznosu od 4.616.673,00 kn (za materijalne rashode 1.689.053,00 kn, za program 2.724.839,00 kn i za naknade za zaposlene 202.782,00 kn).

**Bilješka br. 3. Prihodi od imovine (u kn)**

|  |  |  |  |  |
| --- | --- | --- | --- | --- |
| RAZRED | NAZIV | 2021 | 2022 | INDEKS |
| 64 | Prihodi od imovine  | 364.687,00 | 510.534,87 | 140,0 |
| 641 | Prihodi od financijske imovine  | 2.203,00 | 2.185,39 | 99,2 |
| 642 | Prihodi od nefinancijske imovine  | 362.484,00 | 508.349,48 | 140,20 |

Prihodi od imovine (64) su uvećani za 40 % u 2022. godini u odnosu na 2021.

Prihodi od financijske imovine (641) manji su od prihoda ostvarenih tijekom 2021. godine, na što su najviše utjecale tečajne razlike. Prihodi od zakupa i iznajmljivanja imovine (642) su u 2022. godini veći za 40 % što je rezultat ukidanja mjera izazvanih COVID-19 krizom.

**Bilješka br. 4. Prihodi od upravnih i administrativnih pristojbi, pristojbi po posebnim propisima (u kn)**

|  |  |  |  |  |
| --- | --- | --- | --- | --- |
| RAZRED | NAZIV | 2021 | 2022 | INDEKS |
| 65 | Prihodi od upravnih i administrativnih pristojbi  | 6.640.530,00 | 11.573.545,24 | 249,40 |

Prihodi po posebnim propisima (ulaznice) uvećani su u odnosu na isto razdoblje prošle godine, najvećim dijelom kao rezultat ukidanja mjera izazvanih COVID-19 krizom prošlu godinu. Upravo radi atraktivnog repertoara tijekom cijele 2022. godine, gledalište je bilo popunjeno, a u nastavku je razrada prihoda po posebnim propisima: prihodi od gostovanja 339.861,66 kn; prihodi od ulaznica 11.161.951,06 kn; prihodi od gostovanja u inozemstvu 31.197,52 kn; prihodi od prodaje programskih knjižica 10.190,00 kn i prihodi od snimanja predstava 30.000,00 kn

**Bilješka br. 5. Prihodi od prodaje proizvoda i pruženih usluga (u kn)**

|  |  |  |  |  |
| --- | --- | --- | --- | --- |
| RAZRED | NAZIV | 2021 | 2022 | INDEKS |
| 66 | Prihodi od prodaje proizvoda te pruženih usluga | 323.590,00 | 452.827,00 | 139,90 |
| 661 | Prihodi od prodaje proizvoda te pruženih usluga | 7.500,00 | 135.250,00 | 1.803,3 |
| 663 | Donacije od pravnih i fizičkih osoba izvan proračuna  | 316.090,00 | 317.577,00 | 100,5 |

Prihodi od prodaje proizvoda i usluga su za 39,90 % veći u odnosu na isto razdoblje prošle godine, najvećim dijelom radi ostvarenih sponzorstva (661).

**Bilješka br. 6 Prihodi iz nadležnog proračuna (u kn)**

|  |  |  |  |  |
| --- | --- | --- | --- | --- |
| RAZRED | NAZIV | 2021 | 2022 | INDEKS |
| 67 | Prihodi iz nadležnog proračuna | 50.269.006,00 | 57.049.310,61 | 113,50 |
| 6711 | Prihodi iz nadležnog proračuna za financiranje rashoda poslovanja | 50.080.306,00 | 56.349.310,61 | 112.50 |
| 6712 | Prihodi iz nadležnog proračuna za financijsku imovinu  | 180.000,00 | 700.000,00 | 371,0 |

Ukupni prihodi iz nadležnog proračuna ostvareni u 2022. godini iznosili su 57.049.310,61 kn, što je u više za 13,50 % u odnosu na isto razdoblje 2021. godine, na što je značajnije utjecalo financiranje rashoda programa ali i nabave nefinancijske imovine (6712).

**Bilješka br. 7. Ostali prihodi (u kn)**

|  |  |  |  |  |
| --- | --- | --- | --- | --- |
| RAZRED | NAZIV | 2021 | 2022 | INDEKS |
| 683 | Ostali prihodi | 610.625 | 1.204.083,38 | 197,20 |

Ostali prihodi (683) u 2022. godini ostvareni su u iznosu od 1.204.083,38 kn, što je 97,20 % više u odnosu na isto razdoblje 2021. godine i to najviše radi primljenih uplata za projekte Prospero i Stages - suradnja s europskim kazalištima te prihodi s osnove naknade štete od agencije Speranza za povrat sredstava putnih troškova koji nisu bili ostvareni zbog mjera uslijed pandemije COVID-19, a podmireni su tijekom 2021. godine.

**Bilješka br. 8. Prihodi od prodaje nefinancijske imovine (u kn)**

|  |  |  |  |  |
| --- | --- | --- | --- | --- |
| RAZRED | NAZIV | 2021 | 2022 | INDEKS |
| 7 | Prihodi od prodaje nefinancijske imovine | 40.707,00 | 18.569,01 | 45,60 |

Prihodi od nefinancijske imovine u 2022.godini su ostvareni u iznosu od 18.569,01 kn što je manje u odnosu na isto razdoblje 2021. godine radi različite dinamike naplate kredita za stanove u otkupu. Nadalje, tijekom 2021. godine ostvareni su veći prihodi od osnovnih sredstava (instrumenti i osobno vozilo).

**Bilješka br. 9. Rashodi poslovanja i rashodi zaposlenih (u kn)**

|  |  |  |  |  |
| --- | --- | --- | --- | --- |
| RAZRED | NAZIV | 2021 | 2022 | INDEKS |
| 3 | Rashodi poslovanja | 100.190.181,00 | 124.147.394,03 | 123,90 |
| 31 | Rashodi za zaposlene | 73.343.456,00 | 80.025.468,83 | 107,60 |
| 3113 | Plaće za prekovremeni rad | 438.578,00 | 982.540,46 | 224,00 |
| 3114 | Plaće za posebne uvjete rada | 536.067,00 | 587.144,04 | 109,50 |
| 312 | Ostali rashodi za zaposlene  | 2.396.883,00 | 4.851.468,79 | 202,40 |

Ukupni rashodi poslovanja u 2022. godini su ostvareni u iznosu od 124.147.394,03 kn, odnosno 23,90% veći u odnosu na 2021. godinu (3).

Ukupni rashodi za zaposlene u 2022. godini su ostvareni u iznosu od 80.025.468,83 kn, odnosno za 7,60 % veći u odnosu na 2021. radi povećanja osnovice. Iznos plaća za prekovremeni rad povećan je značajno i to najviše iz razloga nedovoljnog broja zaposlenih u više službi (posebice u službi tehnike), te zbog većeg broja bolovanja.

Plaće za posebne uvjete rada su povećane za 9,50 % zbog izmijenjenih radnih mjesta s posebnim uvjetima rada i rada cijele godine, dok je stavka ostalih rashodi za zaposlene (312) u 2022. godini povećana zbog isplaćenih bonusa za uspješnost iz vlastitih sredstava.

**Bilješka br. 10. Materijalni rashodi (u kn)**

|  |  |  |  |  |
| --- | --- | --- | --- | --- |
| RAZRED | NAZIV | 2021 | 2022 | INDEKS |
| 32 | Materijalni rashodi | 25.509.276,00 | 42.813.326,15 | 167,80 |

Materijalni rashodi u 2022. godini su ostvareni u iznosu od 42.813.326,15 kn što je 67,80 % više u odnosu na 2021. Na povećanje troškova najviše su utjecale nabavne cijene materijala koji nam je trebao za program koji se izvodio cijelu godinu, a sve nažalost radi poremećaja na tržištu.

Prikaz promjena strukture materijalnih rashoda:

Povećan je broj službenih putovanja zbog smirivanja pandemije što je dovelo do povećanja rashoda u iznosu od 663.145,17 kn, točnije 46,90 %. Iz istog razloga povećani su i troškovi edukacija za 48,40 % (trošak u 2022. godini iznosi 51.945,34 kn).

Troškovi uredskog materijala povećani su za 30 % zbog povećanja cijena nabave uredskog materijala, te isti iznose 477.390,09 kn. Troškovi materijala i sirovina iznose 5.092.138,16 kn što je za 80 % više nego prethodne godine, radi povećanog obujma rada te povećanih troškova u nabavi.

Indeks porasta troškova energije iznosi 204,7 (2.971.971,24 kn), što je značajan porast u odnosu na isto razdoblje 2021. jednim dijelom radi povećanog obima provođenja programa, a drugim dijelom zbog značajnog poskupljenja troškova energenata tijekom 2022. godine.

Troškovi naknada za prijevoz u 2022. godini su ostvareni u iznosu od 1.896.153,22 kn što je u odnosu na 2021. godinu povećanje za 8,40 %, najviše zbog rada od kuće tijekom 2021. godine zbog uvjeta pandemije.

Rashodi za stručno usavršavanje zaposlenika (51.945,34 kn) veći za 48,40 % u odnosu na 2021. godinu temeljem podmirenih troškova školarine za osposobljavanje zaposlenika, sukladno potpisanom ugovoru o školovanju.

Rashodi za materijal i dijelovi za tekuće i investicijsko održavanje (1.077.282,86 kn) u 2022. godini su veći za 62,10 % u odnosu na 2021. godinu, zbog potrebe održavanja dotrajalih objekata i opreme usred posljedica potresa.

Rashodi za sitni inventar (79.363,86 kn) u 2022. godini veći su za 48,20 % u odnosu na 2021. godinu, radi nabave novih telefona zbog dotrajalosti, uništavača papira i ostalih potrebnih sredstava za rad.

Rashodi za usluge (27.439.779,01 kn) u 2022. godini veći su za 69,50 % u odnosu na 2021. godinu, što je prvenstveno rezultat usluga investicijskog održavanja objekata uslijed posljedica potresa te povećanih troškova testiranja. Nadalje, usluge telefona, pošte i prijevoza značajno su povećani zbog većeg broja gostovanja u odnosu na 2021. godinu dok su rashodi za usluge tekućeg i investicijskog održavanja u 2022. godini (1.025.340,61 kn) smanjeni za 15 % u odnosu na 2021. zbog ulaganja u nefinancijsku imovinu na prostorima u Adžijinoj, Mesićevoj i na Trgu Republike Hrvatske br. 15., kao posljedica saniranja štete od potresa.

Rashodi za usluge promidžbe i informiranja u 2022. godini (867.879,48 kn) veći su za 56,70 % u odnosu na 2021 . godinu, zbog većeg broja održanih premijernih izvedbi i predstava uslijed čega su porasli i rashodi za zakupnine (1.641.117,57 kn) za 102,10 %, rashodi za intelektualne i osobne usluge u 2022. godini (17.938.608,10 kn) za 94,50 % te ostale usluge (4.083.971,19 kn) za 39,10 %.

Troškovi naknada za rad predstavničkih i izvršnih tijela u 2022. godini ostvareni su u znatno većem iznosu (indeks 315,20) u odnosu na 2021. godinu zbog većeg broja održanih sjednica kazališnog vijeća.

Troškovi reprezentacije (435.892,19 kn) značajno su porasli u odnosu na 2021. godinu (indeks 473,80) radi većeg broja održanih premijera uslijed prestanka mjera izazvanih COVID-19.

Troškovi sudskih postupaka (513.187,11 kn) posljedica su plaćenih troškova za sudske sporove zaposlenika u odnosu prema Hrvatskom narodnom kazalištu za 6% potraživanja za plaće.

**Bilješka 11. Ostali financijski rashodi (u kn)**

|  |  |  |  |  |
| --- | --- | --- | --- | --- |
| RAZRED  | NAZIV | 2021 | 2022 | INDEKS |
| 34 |  Financijski rashodi | 197.184,00 | 1.237.022,13 | 627,30 |

U 2022. godini ostvareni su ukupni ostali financijski rashodi u iznosu od 1.237.022,13 kn, što je u odnosu na isto razdoblje 2021. godine značajno više i to zbog zateznih kamata koje su plaćene u iznosu 861.866,05 kn, po sudskim sporovima (6 % manje isplaćene plaće za zaposlenike).

**Bilješka 12. Ostale naknade građanima i kućanstvima iz proračuna (u kn)**

|  |  |  |  |  |
| --- | --- | --- | --- | --- |
| RAZRED | NAZIV | 2021 | 2022 | INDEKS |
| 372 | Ostale naknade građanima  | 52.500,00 | 69.999,92 | 133,30 |

U 2022. godini ostvarene su naknade građanima u iznosu od 69.999,92 kn što je u odnosu na isto razdoblje 2021. godine više za 33,30 % zbog povećanog broja stipendista.

**Bilješka 13. Rashodi za nabavu nefinancijske imovine (u kn)**

|  |  |  |  |  |
| --- | --- | --- | --- | --- |
| RAZRED | NAZIV | 2021 | 2022 | INDEKS |
| 4 | Rashodi za nabavu nefinancijske imovine  | 1.307.382,00 | 12.755.134,34 | 975,60 |

Rashodi za nabavu nefinancijske imovine tijekom 2022. godini značajno odstupaju u odnosu na isto razdoblje tijekom 2021. godine i to zbog radova na lokaciji Adžijina te započetim radovima na zgradi Hrvatskog narodnog kazališta, projekt za obnovu (rashodi za građevinske objekte 11.320.449,44 kn) te za kupnju instrumenata (677.773,30 kn) potrebni za provedbu programa.

**OBRAZLOŽENJE UZ OBRAZAC PVRIO**

**Bilješka 14 .**

U obrascu PVRIO nije bilo promjena.

**OBRAZLOŽENJE UZ OBRAZAC RASF**

**Bilješka 15. (u kn)**

|  |  |  |  |  |
| --- | --- | --- | --- | --- |
| RAZRED | NAZIV | 2021 | 2022 | INDEKS |
| 3+4 | Služba kulture  | 101.497.563,00 | 136.902.528,37 | 134,90 |

Ukupni rashodi u obrascu RASF su u 2022 veći za 34,90 %, a struktura povećanih pozicija rashoda detaljnije je objašnjena u bilješkama br. 9. - 13.

**OBRAZLOŽENJE UZ OBRAZAC BILANCA**

**Bilješka br. 16.**

Hrvatsko narodno kazalište na dan 31.12.2022. godine ima ukupan iznos aktive i pasive u iznosu od 109.733.392,31 kn, što je u odnosu na isto razdoblje 2021. godine povećanje 16,50 %. U nastavku se daje detaljniji prikaz pasive (svi iznosi u kn).

|  |  |  |  |  |
| --- | --- | --- | --- | --- |
| RAZRED | NAZIV | 2021 | 2022 | INDEKS |
|  | Obveze i vlastiti izvori  | 94.169.617,00 | 109.733.392,31 | 116,50 |
| 2 | Obveze  | 7.399.202,00 | 13.406.402,71 | 181,20 |
| 91 | Vlastiti izvori | 74.295.022,00 | 85.732.489,72 | 115,40 |
| 922 | Višak prihoda  | 11.841.207,00 | 9.374.466,33 | 79,20 |
| 96 | Obračunati prihodi poslovanja | 212.890,00 | 846.259,78 | 397,50 |
| 97 | Obračunati prihodi od prodaje nefinancijske imovine | 421.296,00 | 373.773,77 | 88,70 |

**Bilješka 17. Izvan-bilančni zapisi (u kn)**

|  |  |  |  |
| --- | --- | --- | --- |
| NAZIV | 2021 | 2022 | INDEKS |
| Izvan-bilančni zapisi aktiva | 403.375,00 | 520.278,00 | 129 |
| Izvan-bilančni zapisi pasiva  | 403.375,00 | 520.278,00 | 129 |

U izvan-bilančnim zapisima evidentirane su očekivane obveze započetih sudskih sporova u iznosu od 136.278,00 kn i tuđa imovinu u iznosu 384.000,00 kn (ista se odnosi na osobna vozila marke Škoda i Golf, caffe aparati i kopirni uređaji, sve u najmu). Na povećanje vrijednosti izvan-bilančnih zapisa utjecala je vrijednost osobnih vozila u najmu.

(Prilog tablica sudskih sporova)

|  |  |  |
| --- | --- | --- |
| Red. br. | Oznaka predmeta | Očekivani iznos troškova u 2023. |
| 1. | Povrv 779/2021. | 18.128,00 kn |
| 2. | Pr-2936/2019. | 2.500,00 kn |
| 3. | P-2234/2017 | 15.650,00 kn |
| 4. | Pn-88/2017 | 100.000,00 kn |
| 5. | Z-59889/2022. | -- |
| 6. | Z-47118/2022. | -- |
| 7. | Pp-118774/2021. | -- |

Hrvatsko narodno kazalište na dan 31.12.2022. godine nema ugovornih odnosa koji mogu postati obveza ili imovina (dana kreditna pisma, hipoteke i slično).

Zagreb, 30.01.2023. Intendantica:

 Dr.sc.Iva Hraste Sočo